
[bookmark: _Toc67333172][bookmark: _Toc67862957]SCOPUL PROCEDURII 
1.1. Scopul prezentei proceduri, este de a descrie activitatile desfasurate in vederea stingerii creantelor fiscale, prin procedura executarii silite.
1.2. In cazul in care debitorul nu isi plateste de bunavoie obligatiile fiscale datorate, organul fiscal competent, pentru stingerea acestora, procedeaza la actiuni de executare silita, potrivit Codului de Procedura Fiscala.
1.3. Organul fiscal care administreaza creante fiscale este abilitat sa duca la indeplinire masurile asiguratorii si sa efectueze procedura de executare silita.
1.4. Termenele de rezolvare a actelor procedurale, sunt prevazute in Codul de Procedura Fiscala si in actele normative aflate in vigoare.

[bookmark: _Toc67333173][bookmark: _Toc67862958]DEFINITII
Executare silita   Procedura reglementata prin lege, prin intermediul careia titularul unui drept recunoscut printr-un titlu executoriu, constrange debitorul cu ajutorul organelor competente, sa isi execute obligatiile;
Debitor                Persoana fizica sau juridica ce are o obligatie fiscala neachitata;
INEP                    Institutul National de Evidenta a Populatiei;
Patrimven          Serviciu destinat sa ofere institutiilor publice acces la datele disponibile cu privire la patrimoniul si veniturile cetatenilor;
CNPAS                 Casa Nationala de Pensii si Asigurari de Sanatate;
OCPI                    Oficiul de Cadastru si Publicitate Imobiliara;
BCPI                     Biroul de Cadastru si Publicitate Imobiliara;
SIUI                       Platforma Informatica a Asigurarilor de Sanatate;
ANAF                     Agentia Nationala de Administrare Fiscala;
ONRC                     Oficiul National al Registrului Comertului.

[bookmark: _Toc67862959][bookmark: _Toc67333174]ROLURI SI RESPONSABILITATI 
[bookmark: _Toc67333175]Se scrie pentru fiecare persoana in functie de fisa postului

[bookmark: _Toc67862960]SELECTIA SI PREGATIREA DOSARELOR 
1.5. Selectia dosarelor in vederea demararii procedurii executionale.
Organul fiscal va accesa baza de date (denumita in continuare Soft Taxe si Impozite) in vederea selectiei rolurilor si tinand seama de urmatoarele criterii:
· Vechimea creantei (se vor selecta incepand de la cele mai vechi, spre cele mai recente);
· Valoarea totala a creantei (se vor avea in vedere doar creantele mai mari de 40 lei);
· Se vor selecta rolurile unde exista datele de indentificare ale debitorului completate;
· Se vor selecta rolurile pentru care exista documentele aferente titlului executoriu;
· Se vor elimina rolurile pentru care exista o cerere de restituire/ rambursare in curs de solutionare, iar cuantumul sumei solicitate este egal sau mai mare decat creanta fiscala datorata de debitor.
1.6. Pentru debitorii unde nu avem datele de identificare completate se va transmite adresa catre Serviciul de Stare Civila pentru obtinerea CNP-urilor si ulterior se va transmite o adresa catre INEP in vederea identificarii domiciliului actual al debitorilor.  
1.7. Pregatirea dosarelor in vederea inceperii procedurii de executare.
In etapa pregatirii dosarelor de executare, organul fiscal se va asigura ca acestea indeplinesc criteriile de mai sus si de asemenea, contin urmatoarele documente:
· Acte de proprietate;
· Sentinte judecatoresti;
· Dezbatere mostenire;
· Alte documente din care sa reiasa dreptul de proprietate asupra bunurilor care genereaza debite fiscale;
· Contracte concesiune;
· Procese verbale amenzi.
1.8. Verificarea solvabilitatii debitorului se va efectua transmitand adrese catre urmatoarele institutii sau interogand platformele online ale acestora (daca este cazul):
· Cerere ANAF F 3101- eliberare adeverinta de venit;
· Interogare online Patrimven pentru identificarea veniturilor, conturilor si/sau bunurilor debitorului;
· [bookmark: _Hlk67862687]Adresa catre CNPAS pentru a verifica daca debitorul este pensionar;
· Interogare online SIUI pentru a verifica daca debitorul este decedat;
· ONRC - pentru Persoane Juridice - pentru a verifica starea firmei (dizolvare voluntară; insolventa; faliment; radiere);
· ONRC – verificare dacă debitorul persoană fizică este asociat/administrator în cadrul persoanelor juridice (societăți/firme). 

[bookmark: _Toc67333176][bookmark: _Toc67862961]COMPETENTA TERITORIALA
1.9. Domiciliul fiscal al debitorului
Cand se constata ca domiciliul fiscal al debitorului se afla in raza teritoriala al altui organ de executare silita, titlul executoriu impreuna cu dosarul executarii se transmit acestuia, instiintandu-se daca este cazul, organul de la care s-a primit titlul executoriu.
[bookmark: _Hlk67862711]6.1.1. Transferul dosarului pentru debitorii care nu figureaza cu domiciuliul in raza teritoriala se efectueaza in baza art. 220 alin. (16) din Codul de Procedura Fiscala.
1.10. Debitorul nu detine bunuri urmaribile in raza teritoriala de competenta
[bookmark: _Hlk67862732]6.2.1. In cazul in care debitorul nu detine bunuri urmaribile in raza teritoriala de competenta a organului fiscal, titlu executoriu este transferat catre organul fiscal local in a carui raza teritoriala unde se afla bunurile debitorului, in vederea executarii silite. Transferul este realizat printr-o cerere care contine in mod obligatoriu, urmatoarele informatii (prevazute la Art. 221 alin. (4) Cod Procedura Fiscala):
· datele de identificare ale debitorului;
· valoarea creantei de recuperat;
· valoarea creantelor fiscale accesorii stabilite potrivit legii, pana la data solicitarii; 
· contul in care se vireaza sumele incasate;
· orice date necesare pentru identificarea bunurilor urmaribile, daca este cazul.
6.2.2. Cererea este insotita obligatoriu de o copie a titlului executoriu.
6.2.3. Autoritatea solicitata confirma in scris primirea cererii, in termen de 10 zile de la data primirii.
6.2.4. Organul fiscal care primeste cererea de executare silita, poate refuza efectuarea procedurii, doar in urmatoarele doua situatii:
· titlul executoriu nu este valabil;
· cererea nu contine toate informatiile mentionate la 6.2.1.
6.2.5. Sumele obtinute prin procedura de executare silita, sunt virate organului fiscal care a solicitat executarea silita. Organul fiscal care a efectuat executarea silita, isi va recupera totusi sumele avansate sub forma cheltuielilor de executare.

[bookmark: _Toc67333177][bookmark: _Toc67862962]TITLUL EXECUTORIU 
1.11. Executarea silita a creantelor fiscale se efectueaza in temeiul unui titlu executoriu emis potrivit prevederilor Codului de Procedura Fiscala, de catre organul de executare silita competent.
1.12. Instiintarea de plata: inainte de inceperea executarii silite, Codul de Procedura Fiscala prevede obligatia emiterii unei instiintari de plata. Declaratia fiscala tine loc de instiintare de plata, ceea ce inseamna ca o declaratie neachitata la termen, va deveni titlu executoriu, permitand organelor fiscale, inceperea executarii silite chiar din ziua urmatoare expirarii scadentei. 
1.13. Titlul executoriu poate fi:
· un titlu de creanta care nu a fost achitat la scadenta;
· Hotarari Judecatoresti ori alte inscrisuri si care potrivit legii, constituie titlu executoriu;
1.14. Continutul titlului executoriu. Titlul executoriu emis de organul de executare silita competent, contine pe langa documentele prevazute la art. 46 Cod Procedura Fiscala, urmatoarele:
· cuantumul si natura sumelor datorate si neachitate (ajunse la scadenta);
· descrierea titlului de creanta sau a inscrisului care constituie titlu executoriu;
· mentionarea temeiului legal, a puterii executorii a titlului. 
1.15. In vederea executarii silite, organele fiscale sunt tinute sa respecte cateva reguli generale:
· Valoarea de recuperat. Regula este ca veniturile si bunurile debitorului, urmaribile potrivit legii, trebuie sa acopere 150% din valoarea creantelor fiscale, inclusiv cheltuielile de executare.
· Ordinea de aplicare a modalitatilor de executare silita: in cadrul procedurii de executare silita se pot folosi concomitent sau succesiv somatia, poprirea bancara sau a veniturilor, sechestrul si valorificarea bunurilor.
· Executarea silita a creantelor fiscale nu se perima.
· Cheltuielile de executare se avanseaza din bugetele organelor de executare, insa se stabilesc in sarcina debitorului, urmand a fi suportate de acesta cu prioritate la distribuirea sumelor realizate prin executarea silita.

[bookmark: _Toc67333178][bookmark: _Toc67862963]COMUNICAREA SOMATIEI
1.16. Executarea silita incepe prin comunicarea somatiei. Somatia este un document emis de organul de executare silita prin care se ofera debitorului un termen de 15 zile pentru plata debitului. 
1.17. Somatia este insotita întotdeauna și în mod obligatoriu de un exemplar al titlului executoriu.
1.18. Continutul somatiei:
· numarul dosarului de executare;
· suma pentru care se incepe executarea silita;
· termenul in care cel somat urmeaza sa plateasca suma prevazuta in titlul executoriu (15 zile);
· indicarea consecintelor nerespectarii obligatiei de plata.

[bookmark: _Toc67333179][bookmark: _Toc67862964]EXECUTAREA SILITA PRIN POPRIRE
1.19. Poprirea reprezinta executarea silita a veniturilor si disponibilitatilor banesti in lei si in valuta.
1.20. Practic poprirea are in vedere:
· disponibilitatile banesti in lei si in valuta, aflate in custodia institutiilor de credit (poprirea bancara);
· venituri datorate debitorului de catre terte persoane (executarea tertului poprit).
1.21. Dupa implinirea termenului de 15 zile de la transmiterea somatiei, se emite adresa de infiintare poprire catre institutiile bancare. Institutiile de credit sunt obligate ca in termen de 3 zile de la data primirii adresei de infiintare poprire, sa consemneze sumele indisponibilizate in contul indicat.
1.22. Poprirea asupra veniturilor debitorilor persoane fizice sau juridice se infiinteaza de catre organul de executare silita, printr-o adresa care se comunica tertului poprit, cu respectarea termenului de 15 zile de la comunicarea somatiei si cu instiintarea debitorului despre infiintarea popririi.
1.23. Daca tertul poprit instiinteaza organul de executare silita ca nu datoreaza vreo suma de bani debitorului urmarit, dar din informatiile si documentele detinute organul fiscal are indicii ca tertul poprit datoreaza asemenea sume debitorului, precum si in cazul in care se invoca alte nereguli privind infiintarea popririi, organul fiscal poate efectua urmatoarele actiuni:
· sesizeaza instanta judecatoreasca in a carei raza teritoriala se afla domiciliul sau sediul tertului poprit (validare poprire);
· in cadrul aceleiasi cereri, se poate solicita instantei si amendarea tertului poprit;
· la cererea organului de executare silita, instanta judeactoreasca dispune cu privire la mentinerea sau desfiintarea popririi.
1.24. Pe baza hotararii de mentinere a popririi, care constituie titlu executoriu, organul de executare silita poate incepe executarea silita a tertului poprit. 

[bookmark: _Toc67333180][bookmark: _Toc67862965]EXECUTAREA BUNURILOR MOBILE
 Executarea silita se poate exercita si asupra tuturor bunurilor mobile ale debitorilor; exceptie:
· bunurile mobile de orice fel care servesc la continuarea studiilor si la formarea profesionala, precum si cele strict necesare exercitarii profesiei sau a altei ocupatii cu caracter permanent, inclusiv cele necesare desfasurarii activitatii agricole, cum sunt uneltele, semintele, ingrasamintele, furajele si animalele de productie si de lucru;
· bunurile strict necesare uzului personal sau casnic al debitorului si familiei sale, precum si obiectele de cult religios, daca nu sunt mai multe de acelasi fel;
· alimentele necesare debitorului si familiei sale pe timp de doua luni, iar daca debitorul se ocupa exclusiv cu agricultura, alimentele strict necesare pana la noua recolta;
· combustibilul necesar debitorului si familiei sale pentru incalzit si pentru prepararea hranei, socotit pentru 3 luni de iarna;
· obiectele necesare persoanelor cu handicap sau destinate ingrijirii persoanelor bolnave;
· bunurile declarate neurmaribile prin alte dispozitii legale.
1.25. Etapele executarii silite a bunurilor mobile:
· inceperea procedurii de executare silita, prin emiterea somatiei de plata și al titlului executoriu;
· identificarea (urmarirea) bunurilor mobile;
· sechestrarea bunurilor mobile, prin intocmirea procesului-verbal de sechestru;
· evaluarea bunurilor;
· valorificarea bunurilor mobile sechestrate;
· distribuirea sumelor realizate in urma valorificarii.
1.26. Bunurile nu se sechestreaza daca:
· prin valorificarea acestora nu s-ar putea acoperi decat cel mult cheltuielile executarii silite;
· valorea acestora este mai mica de 1% in cazul in care valoarea obligatiilor de plata este de peste 500.000 lei.
1.27. Procesul-verbal de sechestru cuprinde:
· denumirea organului de executare silita, indicarea locului, a datei si a orei cand s-a facut sechestrul; 
· numele si prenumele executorului fiscal care aplica sechestrul, numarul legitimatiei si al delegatiei; 
· numarul dosarului de executare, data si numarul de inregistrare a somatiei, precum si titlul executoriu in baza caruia se face executarea silita;
· temeiul legal in baza caruia se face executarea silita;
· sumele datorate pentru a caror executare silita se aplica sechestrul, inclusiv cele reprezentand obligatii fiscale accesorii, precum si actul normativ in baza caruia a fost stabilita obligatia fiscala de plata; 
· numele, prenumele si domiciliul debitorului persoana fizica ori, in lipsa acestuia, ale persoanei majore care locuieste impreuna cu debitorul sau denumirea si sediul debitorului, numele, prenumele si domiciliul altor persoane majore care au fost de fata la aplicarea sechestrului, precum si alte elemente de identificare a acestor persoane; 
· descrierea bunurilor mobile sechestrate si indicarea valorii estimative a fiecaruia, dupa aprecierea executorului fiscal, pentru identificarea si individualizarea acestora, mentionandu-se starea de uzura si eventualele semne particulare ale fiecarui bun, precum si daca s-au luat masuri spre neschimbare, cum sunt punerea de sigilii, custodia ori ridicarea de la locul unde se afla, sau de administrare ori conservare a acestora, dupa caz, iar in cazul imobilelor , daca sunt cunoscute, numarul cadastral si numarul de carte funciara; 
· mentiunea ca evaluarea urmeaza a se face inaintea inceperii procedurii de valorificare, in cazul in care executorul fiscal nu a putut evalua bunul deoarece acesta necesita cunostinte de specialitate;
· mentiunea facuta de debitor privind existenta sau inexistenta unui drept de gaj, ipoteca ori privilegiu, dupa caz, constituit in favoarea unei alte persoane pentru bunurile sechestrate;
· numele, prenumele si adresa persoanei careia i s-au lasat bunurile, precum si locul de depozitare a acestora, dupa caz;
· eventualele obiectii facute de persoanele de fata la aplicarea sechestrului;
· mentiunea ca, in cazul in care in termen de 15 zile de la data incheierii procesului-verbal de sechestru debitorul nu plateste obligatiile fiscale, se procedeaza la valorificarea bunurilor sechestrate; 
· semnatura executorului fiscal care a aplicat sechestrul si a tuturor persoanelor care au fost de fata la sechestrare. Daca vreuna dintre aceste persoane nu poate sau nu vrea sa semneze, executorul fiscal mentioneaza aceasta imprejurare.
1.28. Cate un exemplar al procesului-verbal de sechestru se preda debitorului sub semnatura sau i se comunica la domiciliul ori sediul acestuia, precum si, atunci cand este cazul, custodelui, acesta din urma semnand cu mentiunea de primire a bunurilor in pastrare.
1.29. In vederea valorificarii, organul de executare silita este obligat sa verifice daca bunurile sechestrate se gasesc la locul mentionat in procesul-verbal de sechestru, precum si daca nu au fost substituite sau degradate.
1.30. Daca se constata ca bunurile nu se gasesc la locul mentionat in procesul-verbal de sechestru sau daca au fost substituite ori degradate, executorul fiscal incheie proces-verbal de constatare. 
1.31. Daca se sechestreaza si bunuri gajate pentru garantarea creantelor altor creditori, organul de executare silita trimite si acestora cate un exemplar din procesul-verbal de sechestru.
1.32. Executorul fiscal care constata ca bunurile fac obiectul unui sechestru anterior, consemneaza aceasta in procesul-verbal, la care anexeaza o copie de pe procesele-verbale de sechestru respective. Prin acelasi proces-verbal executorul fiscal declara sechestrate, cand este necesar si alte bunuri pe care le identifica.
1.33.  Bunurile inscrise in procesele-verbale de sechestru incheiate anterior se considera sechestrate si in cadrul noii executari silite. In acest sens se intocmeste un proces-verbal aditional la procesele-verbale de sechestru incheiate anterior, cu indicarea titlurilor executorii si cuantumul obligatiilor fiscale nascute ulterior procesului-verbal de sechestru initial. Procesul-verbal aditional se comunica debitorului, cat si celorlalte parti interesate care au drepturi reale sau sarcini asupra bunului sechestrat, dupa caz, Biroului de carte funciara ori Arhivei Electronice de Garantii Reale Mobiliare. Prin procesul-verbal creditorul fiscal isi mentine dreptul de gaj sau ipoteca pe care il confera procesul-verbal de sechestru in raport cu alti creditori.
1.34.  In cazul in care executorul fiscal constata ca in legatura cu bunurile sechestrate s-au savarsit fapte care pot constitui infractiuni, consemneaza aceasta in procesul-verbal de sechestru si are obligatia de a sesiza de indata organele judiciare competente.
1.35.  De la data intocmirii procesului-verbal de sechestru, bunurile sechestrate sunt indisponibilizate. Aceasta masura presupune ca debitorul nu poate dispune de aceste bunuri decat cu aprobarea organului fiscal competent.
1.36.  Daca exista pericolul evident de instainare  sau sustragere de la urmarire, seschestrarea lor va fi aplicata odata cu comunicarea somatiei.
1.37.  Custodele: bunurile mobile sechestrate pot fi lasate in custodia debitorului, a creditorului sau a altei persoane desemnate de organul de executare silita ori pot fi ridicate si depozitate de catre acesta. Atunci cand bunurile sunt lasate in custodia debitorului sau a altei persoane desemnate conform legii si cand se constata ca exista pericol de substituire ori de degradare, executorul fiscal poate aplica sigiliul asupra bunurilor. 
10.14.1. Cel care primeste bunurile in custodie semneaza procesul-verbal de sechestru.
10.14.2. In cazul in care custodele este o alta persoana decat debitorul sau creditorul, organul de executare silita ii stabileste acestuia o remuneratie tinand seama de activitatea depusa.
1.38. La solicitarea debitorului, organul fiscal poate inlocui sechestrul asupra unui bun cu sechestrul asupra altui bun si numai daca bunul oferit in vederea sechestrarii este liber de orice sarcini.
1.39. Etapele vanzarii bunurilor se regasesc detaliate, in capitolul XII din prezenta procedura.
[bookmark: _Toc67333181][bookmark: _Toc67862966]EXECUTAREA BUNURILOR IMOBILE

1.40. Etapele executarii silite a bunurilor imobile:
· inceperea procedurii de executare silita, prin emiterea somatiei de plata și a titlului executoriu;
· identificarea (urmarirea) bunurilor imobile urmaribile;
· sechestrarea bunurilor imobile, prin intocmirea procesului-verbal de sechestru (somatia imobiliara);
· evaluarea bunurilor;
· valorificarea bunurilor imobile sechestrate;
· distribuirea sumelor realizate in urma valorificarii.
1.41. Bunurile nu se sechestreaza daca valorea acestora este mai mica de 1% in cazul in care valoarea obligatiilor de plata este de peste 500.000 lei.
1.42. In situatia in care debitorul detine bunuri in proprietate comuna cu alte persoane, executarea silita se intinde numai asupra bunurilor atribuite debitorului in urma partajului judiciar, respectiv asupra sultei.
1.43. In cazul debitorului persoana fizica nu poate fi supus executarii silite spatiul minim locuit de debitor si familia sa, stabilit in conformitate cu normele legale in vigoare. Aceasta mentiune nu se aplica in cazurile in care executarea silita se face pentru stingerea creantelor fiscale rezultate din savarsirea de infractiuni.
1.44. Executorul fiscal care aplica sechestrul incheie un proces-verbal de sechestru conform mentiunilor de la Punctul 10.4. 
1.45. Sechestrul aplicat constituie ipoteca legala. Dreptul de ipoteca confera creditorului fiscal in raport cu alti creditori aceleasi drepturi ca si dreptul de ipoteca.
1.46. Organul de executare silita care a instituit sechestrul va solicita de indata catre BCPI intabularea ipotecii legale in Cartea Funciara, anexand un exemplar al procesului-verbal de sechestru.
1.47. BCPI comunica organului de executare silita la cererea acestuia, in termen de 10 zile, un extras CF. 
1.48. Titlularii celorlalte sarcini din extrasul CF trebuie instiintati de catre organul de executare silita si chemati la termenele fixate pentru vanzarea bunului imobil si distribuirea pretului. Ceilalti creditori au obligatia ca in termen de 30 zile se la inscrierea in CF a procesului-verbal de sechestru, sa instiinteze organul de executare cu privire la titlurile pe care le detin pentru bunul imobil respectiv.
1.49. Administratorul sechestru: Numirea administratorului sechestru este o masura facultativa. Organul de executare silita poate numi un administrator-sechestru, daca aceasta masura este necesara pentru administrarea imobilului urmarit, a chiriilor, a arendei si a altor venituri obtinute din administrarea acestuia, inclusiv pentru apararea in litigii privind imobilul respective. Administrator-sechestru poate fi numit creditorul, debitorul ori alta persoana fizica sau juridica.
10.10.1 Administratorul-sechestru consemneaza veniturile incasate la unitatile abilitate si depune recipisa la organul de executare silita.
10.10.2. Cand administrator-sechestru este numita o alta persoana decat creditorul sau debitorul, organul de executare silita ii fixeaza o remuneratie tinand seama de activitatea depusa. 
1.50. [bookmark: _Hlk67328869]Etapele vanzarii bunurilor se regasesc detaliate, in capitolul XII din prezenta procedura.
[bookmark: _Toc67333182][bookmark: _Toc67862967]VANZAREA BUNURILOR
1.51. Evaluarea bunurilor: Inaintea valorificarii bunurilor, acestea se evalueaza prin doua modalitati:
· prin experti evaluator proprii;
· prin experti evaluator independenti (desemnati potrivit procedurii referitoare la expertiza – art. 63 Cod Procedura Fiscala);
1.52. Intrucat intre momentul evaluarii si cel al valorificarii pot trece intervale mari de timp, organul de executare silita poate actualiza pretul de evaluare in functie de rata inflatiei.
1.53. Organul de executare poate considera oportuna o noua evaluare in situatii precum:
· cand se constata modificari ale preturilor de circulatie pe piata libera a bunurilor;
· cand valoare bunului s-a modificat prin deteriorari sau amenajari.
1.54. Valorificarea bunurilor sechestrate se poate desfasura prin urmatoarele modalitati:
· intelegerea partilor;
· vanzare in regim de consignatie a bunurilor mobile;
· vanzare directa;
· vanzare la licitatie, inclusiv prin mijloace electronice;
· alte modalitati admise de lege, inclusiv valorificarea bunurilor prin case de licitatii, societati de brokeraj, agentii imobiliare.
1.55. Procedura de valorificare este initiata de indata daca debitorul nu achita creanta fiscala in termenul de 15 zile de la data infiintarii sechestrului.
1.56. Organul de executare va alege metoda de valorificare cea mai eficienta d.p.d.v. economic.
1.57. Daca au fost sechestrate bunuri perisabile sau supuse degradarii, acestea pot fi vandute in regim de urgenta. Evaluarea si valorificarea acestor bunuri se efectueaza de catre organele fiscale, la pretul pietei.
1.58. Valorificarea bunurilor conform intelegerii partilor: aceasta modalitate de valorificare este practic o vanzare efectuata de debitor cu acordul organului de executare. 
Procedura presupune:
· evaluarea bunului de catre organul de executare;
· identificarea cumparatorilor si transmiterea propunerilor privind vanzarea. Pretul propus de comparator nu poate fi mai mic decat pretul de evaluare;
· analiza propunerilor de catre organul de executare silita;
· comunicarea aprobarii vanzarii cu indicarea termenului de plata si contul bugetar in care trebuie platit pretul;
· dupa incasarea pretului, organul fiscal ridica sechestrul.
1.59. Valorificarea bunurilor prin vanzare directa: si in cazul acestei proceduri vanzarea se efectueaza daca se  ofera o suma cel putin egala cu pretul de evaluare. In cazul mai multor oferte, se alege oferta cea mai mare.
12.9.1. Cazurile in care organul de executare poate proceda la vanzarea directa sunt urmatoarele:
· pentru bunurile perisabile sau supuse degradarii;
· inainte de inceperea procedurii de licitatie daca se recupereaza integral creanta fiscala;
· dupa finalizarea unei licitatii doar daca bunurile nu au fost vandute si se ofera cel putin pretul de evaluare.
12.9.2. Vanzarea directa se finalizazea prin incheierea unui proces-verbal care constituie titlu de proprietate.
1.60. Vanzarea la licitatie, etape:
12.10.1. Efectuarea publicitatii licitatiei cu cel putin 10 zile inainte. In acest sens se intocmeste un anunt care contine urmatoarele elemente: 
· denumirea organului fiscal emitent;
· data la care a fost emis;
· numele si semnatura persoanelor imputernicite ale organului fiscal, potrivit legii, si stampila organului fiscal emitent;
· numarul dosarului de executare silita;
· bunurile care se ofera spre vanzare si descrierea lor sumara;
· pretul de evaluare ori pretul de pornire a licitatiei, in cazul vanzarii la licitatie, pentru fiecare bun oferit spre vanzare;
· indicarea, daca este cazul, a drepturilor reale si a privilegiilor care greveaza bunurile;
· data, ora si locul vanzarii;
· invitatia, pentru toti cei care pretind vreun drept asupra bunurilor, sa instiinteze despre aceasta organul de executare silita inainte de data stabilita pentru vanzare;
· invitatia catre toti cei interesati in cumpararea bunurilor sa se prezinte la termenul de vanzare la locul fixat in acest scop si pana la acel termen sa prezinte oferte de cumparare;
· mentiunea ca ofertantii sunt obligati sa depuna in cazul vanzarii la licitatie, cu cel putin o zi inainte de participarea la licitatie, o taxa de participare ori o scrisoare de garantie, reprezentand 10% din pretul de pornire a licitatiei;
· data afisarii publicatiei de vanzare;
· obligatii ce revin cumparatorului potrivit prevederilor legale speciale, cum ar fi obligatiile de mediu, obligatiile de conservare a patrimoniului national sau altele asemenea;
· alte informatii de interes pentru cumparator, daca sunt cunoscute de organul fiscal.
12.10.2. Informarea persoanelor implicate (debitor, custode, administrator-sechestru, titluralii drepturilor reale si ai sarcinilor) despre data, ora si locul licitatiei; 
12.10.3. Depunerea documentatiei pentru licitatie de catre ofertanti:
· oferta de cumparare, aceasta poate fi transmisa si prin posta;
· dovada platii taxei de participare sau a constituirii garantiei sub forma scrisorii de garantie;
· imputernicirea persoanei care il reprezinta pe ofertant;
· pentru persoanele juridice romane, copie de pe certificatul unic de inregistrare eliberat de oficiul registrului comertului;
· pentru persoanele juridice straine, actul de inmatriculare tradus in limba romana;
· pentru persoanele fizice romane, copie de pe actul de identitate;
· pentru persoanele fizice straine, copie de pe actul de identitate/pasaport.
12.10.4. Pretul de pornire a licitatiei este pretul de evaluare pentru prima licitatie, diminuat cu 25% pentru a doua licitatie si cu 50% pentru urmatoarele licitatii.
12.10.5. Licitatia propriu-zisa incepe de la pretul cel mai mare din ofertele depuse. Adjudecarea se face in favoarea participantului care a oferit cel mai mare pret dar nu mai putin decat pretul de pornire.
12.10.6. In situatia in care nici la a treia licitatie nu se vinde bunul, se organizeaza o noua licitatie. In acest caz bunul poate fi vandut la cel mai mare pret oferit, chiar daca acesta este inferior pretului de pornire a licitatiei.
12.10.7. In termen de 5 zile de la data intocmirii procesului- verbal de licitatie, organul fiscal restituie taxa de participare tuturor participantilor care au depus oferte de cumparare si care nu au fost declarati adjudecatari, iar in cazul adjudecarii, taxa se retine in contul pretului, reprezentând plată parțială. Taxa de participare nu se restituie ofertantilor care nu s-au prezentat la licitatie, celui care a refuzat incheierea procesului-verbal de adjudecare, precum si adjudecatarului care nu a platit pretul. Taxa de participare care nu se restituie, se face venit la bugetul de stat, cu exceptia cazului in care executarea silita este organizata de organul fiscal local, caz in care taxa de participare se face venit la bugetul local.
1.61. Comisia de licitatie: Vanzarea la licitatie a bunurilor sechestrate este organizata de o comisie (3 persoane) condusa de un presedinte cu respectarea dispozitiilor art. 251 Cod Procedura Fiscala.
1.61.1.  Comisia de licitatie verifica si analizeaza documentele de participare si afiseaza la locul licitatiei, cu cel putin o ora inainte, lista cuprinzand ofertantii care au depus documentatia completa.
1.61.2.  Ofertantii se identifica dupa numarul de ordine de pe lista de participare, iar apoi presedintele comisiei anunta obiectul licitatiei si modul de desfasurarae a acesteia.
1.61.3.  Se da citire mai intai anuntului de vanzare si apoi ofertelor scrise.
1.61.4.  Daca la primul termen nu s-au prezentat ofertanti ori nu s-a obtinut cel putin pretul de pornire, organul de executare silita fixeaza un nou termen in cel mult 30 de zile.
1.61.5.  In cazul in care nu s-a obtinut pretul de pornire nici la al doilea termen, ori nu s-au prezentat ofertanti, organul de executare silita fixeaza un nou termen, in cel mult 30 de zile in vederea stabilirii celui de-al treilea termen de licitatie.
1.61.6.  La al treilea termen, bunul nu se poate adjudeca la un pret mai mic de 50% din pretul de evaluare.
1.61.7. Dupa licitarea fiecarui bun, se intocmeste un proces-verbal privind desfasurarea si rezultatul licitatiei. In procesul-verbal se mentioneaza pe langa elementele prevazute la art. 46 Cod Procedura Fiscala si urmatoarele:
· datele de identificare ale cumparatorului; 
· numarul dosarului de executare silita;
· indicarea bunurilor adjudicate, a pretului la care bunul a fost adjudecat si a taxei pe valoare adaugata daca este cazul;
· toti cei care au participat la licitatie si sumele oferite de fiecare participant;
· daca este cazul, se mentioneaza situatiile in care vanzarea nu s-a realizat.
1.62. Adjudecarea bunului: pretul licitat (diminuat cu taxa de participare) este echitat in termen de 5 zile de la data adjudecarii. Acelasi termen este valabil si in cazul valorificarii conform intelegerii partilor sau prin vanzare directa. 
12.12.1. Adjudecatarul poate sa achite pretul oferit initial si sa faca dovada pana la termenul prevazut pentru depunerea documentatiei pentru noua licitatie. In acest caz adjudecatarul este obligat doar la plata chetuielilor cauzate de noua licitatie
12.12.2. Daca adjudecatarul nu plateste pretul, licitatia se reia in termen de 10 zile de la data adjudecarii. In acest caz adjudecatarul este obligat sa plateasca cheltuielile noii licitatii. In cazul in care pretul obtinut la noua licitatie este mai mic, adjudecatarul va achita diferenta de pret.
12.12.3. Daca bunul nu este vandut, adjudecatarul este obligat sa achite toate cheltuielile pentru urmarirea acestuia.
1.63.  In cazul vanzarii la licitatie a bunurilor, cumparatorii pot solicita plata pretului in rate, cu un avans de minimum 50% din pretul de adjudecare a bunului si cu plata unei dobanzi sau majorari de intarziere, dupa caz. Organul de executare silita stabileste conditiile si termenele de plata a pretului in rate, printr-un proces-verbal.
In acest demers, sunt aplicabile dispozitiile art. 253 Cod Procedura Fiscala.
1.64.  In cazul vanzarii bunurilor, organul de executare silita incheie procesul-verbal de adjudecare, in termen de cel mult 5 zile de la plata in intregime a pretului sau a avansului. daca bunul a fost vandut cu plata in rate. Procesul-verbal de adjudecare constituie titlu de proprietate si serveste la intabulare in Cartea Funciara (in cazul imobilelor), transferul dreptului de proprietate operand la data incheierii acestuia.
1.65.  Cate un exemplar al procesului verbal de adjudecare, se transmite debitorului si debitorului, iar unul se pastreaza la dosarul de executare.
1.66.  Procesul-verbal de adjudecare cuprinde pe langa elementele mentionate la art 46 Cod Procedura Fiscala si urmatoarele mentiuni:
· numarul dosarului de executare silita;
· numarul si data procesului-verbal de desfasurare a licitatiei;
· datele de identificare ale cumparatorului;
· datele de identificare ale debitorului;
· pretul la care s-a adjudecat bunul si taxa pe valoarea adaugata, daca este cazul;
· modalitatea de plata a diferentei de pret in cazul in care vanzarea s-a facut cu plata in rate;
· datele de identificare a bunului, cu mentionare numarului cadastral si de carte funciara, daca este cazul;
· mentiunea ca acest document constituie titlu de proprietate si ca poate fi inscris in cartea funciara;
· semnatura cumparatorului sau a reprezentantului sau legal, dupa caz. 
1.67.  In cazul valorificarii bunurilor prin vanzare directa sau licitatie, predarea bunului catre cumparator se face de catre organul de executare silita pe baza de proces-verbal de predare- primire.
1.68.  Daca bunurile supuse executarii silite nu au putut fi valorificate prin modalitatile prevazute de lege, se procedeaza astfel:
· in cazul bunurilor imobile organul de executare silita mentine masura de indisponibilizare, pana la implinirea termenului de prescriptie. In cadrul acestui termen organul de executare silita poate relua oricand procedura de valorificare si poate, dupa caz, sa ia masura numirii, mentinerii ori schimbarii administratorului-sechestru, iar daca organul de executare silita considera ca nu se impune o noua evaluare, pretul de pornire a licitatiei nu poate fi mai mic de 50% din pretul de evaluare a bunurilor. De asemenea, bunul va fi vandut la cel mai mare pret oferit, chiar daca acesta este inferior pretului de pornire al licitatiei, dar nu mai mic decat cuantumul taxei de participare. 
Important de retinut ca in situatia in care se prezinta un singur ofertant, vanzarea se realizeaza la cel putin pretul de incepere al licitatiei.
· in cazul bunurilor mobile, se considera ca acestea nu au valoare de piata si se restituie debitorului; odata cu restituirea bunului mobil organul fiscal ridica si sechestrul.
1.69. In cazul in care debitorii carora urmeaza sa li se restituie bunurile nu se mai afla la domiciliul fiscal declarat si, in urma demersurilor intreprinse, nu au putut fi identificati, organul fiscal procedeaza la instiintarea acestora, cu procedura prevazuta pentru comunicarea prin publicitate potrivit art. 47 Cod Procedura Fiscala, ca bunul in cauza este pastrat la dispozitia proprietarului pana la implinirea termenului de prescriptie, dupa care urmeaza a fi valorificat potrivit dispozitiilor legale privind valorificarea bunurilor intrate in proprietatea privata a statului, daca legea nu prevede altfel. Totul se consemneaza in procesul verbal intocmit de organul fiscal. In baza acestui proces-verbal, se va sesiza instanta judecatoreasca cu actiune in constatare a dreptului de proprietate private a statului, asupra bunului respectiv. 
[bookmark: _Toc67333183][bookmark: _Toc67862968]DISTRIBUIREA SUMELOR
1.70. Eliberarea sau distribuirea sumei rezultate din executarea silita se efectueaza numai dupa trecerea unui termen de 15 zile de la data depunerii sumei, cand organul de executare silita procedeaza, dupa caz, la eliberarea ori distribuirea sumei, cu instiintarea partilor si a creditorilor care si-au depus titlurile.
1.71. Eliberarea sau distribuirea sumei rezultate din executarea silita se consemneaza de executorul fiscal de indata intr-un proces-verbal, care se semneaza de toti cei indreptatiti.
1.72. Daca suma ce reprezinta atat creanta fiscala, cat si cheltuielile de executare este mai mica decat suma realizata prin executare silita, cu diferenta se procedeaza la compensare, potrivit art. 167 Cod Procedura Fiscala, sau se restituie, la cerere, debitorului, dupa caz. Despre sumele de restituit debitorul trebuie instiintat de indata.

[bookmark: _Toc67333184][bookmark: _Toc67862969]SUSPENDAREA EXECUTARII SILITE
1.73. In acel capitol sunt evidentiate cazurile si conditiile in care are loc suspendarea executarii silite, precum si efectele suspendarii executarii silite asupra actelor de executare efectuate pana la momentul suspendarii.
1.74. Executarea silita se suspenda:
· cand suspendarea a fost dispusa de instanta sau de creditor, in conditiile legii (exemplu: admiterea
contestatiei la executare, suspendarea executarii actului administrativ fiscal);
· la data comunicarii aprobarii inlesnirii la plata, in conditiile legii; 
· in cazul prevazut la art. 244 Cod Procedura Fiscala (atunci cand debitorul solicita ca plata creantelor fiscale sa se realizeze din veniturile bunului imobil urmarit sau din alte venituri ale sale- suspendarea are loc la data admiterii cererii debitorului de catre organul fiscal competent);
· pe o perioada de cel mult 6 luni, in cazuri exceptionale, si doar o singura data pentru acelasi debitor, prin hotarare a Guvernului;
· in alte cazuri prevazute de lege;
· in cazul in care, ulterior inceperii executarii silite se depune o cerere de restituire/rambursare, iar cuantumul sumei solicitate este egal sau mai mare decat creanta pentru care s-a inceput executarea silita. Executarea silita se suspenda la data depunerii cererii;
· daca debitorul notifica organul fiscal cu privire la depunerea unei scrisori de garantie/polite de asigurare garantie potrivit art. 235 Cod Procedura Fiscala.
1.75. Poprirea se suspenda cand sunt indeplinite urmatoarele conditii:
· popririle genereaza imposibilitatea debitorului de a-si continua activitatea economica, cu consecinte sociale deosebite;
· debitorului trebuie sa indice bunurile libere de orice sarcini, oferite in vederea sechestrarii, sau alte garantii prevazute de lege, la nivelul sumei pentru care s-a inceput executarea silita;
· Suspendarea se poate acorda o singura data, pe parcursul a 2 ani, pentru o perioada de 6 luni consecutive de la data comunicarii catre banca sau catre tert a actului de suspendare a popririi.

[bookmark: _Toc67333185][bookmark: _Toc67862970]INCETAREA EXECUTARII SILITE SI RIDICAREA MASURILOR
1.76. Executarea silita inceteaza daca:
· s-au stins integral obligatiile fiscale prevazute in titlul executoriu, inclusiv obligatiile de plata accesorii, cheltuielile de executare si orice alte sume stabilite in sarcina debitorului, potrivit legii; 
· a fost desfiintat titlul executoriu (prin hotarare judecatoreasca sau prin decizie a organului fiscal competent);
· in alte cazuri prevazute de lege.
1.77. Masurile de executare silita aplicate in conditiile Codului de Procedura Fiscala se ridica prin decizie intocmita in cel mult 2 zile de la data la care a incetat executarea silita, de catre organul de executare silita. Nerespectarea termenului atrage raspunderea functionarilor.
1.78. Anularea obligatiilor fiscal restante (supuse executarii silite) are loc in urmatoarele situatii:
· daca totalul creantelor fiscal restante aflate in sold la data de 31 decembrie a anului, sunt mai mici de 40 de lei;
· daca cheltuielile de executare sunt mai mari decat creantele fiscale supuse executarii silite;
· daca se constata la sfarsitul perioadei de prescriprie ca debitorii insolvabili nu au dobandit bunuri sau venituri urmaribile;
· daca debitorii persoane fizice, sunt disparuti ori decedati si nu au lasat bunuri urmaribile;
· daca debitorii persoane juridice, au fost radiate din registrele in care au fost inscrisi si daca nu au ramas bunuri si nici nu s-a angajat raspunderea altor persoane.

[bookmark: _Toc67862971]    INSOLVABILITATEA DEBITORULUI
1.79. Debitorul insolvabil este persoana fizica sau juridica ale carei bunuri si/ sau venituri urmaribile, au valoare mai mica decat obligatiile fiscale de plata ori care nu are venituri sau bunuri urmaribile.
1.80. Se considera debitori care nu au venituri sau bunuri urmaribile si urmatoarele categorii:
· debitorii ce detin in proprietate bunuri a caror valoare acopera cel mult cheltuielile estimate de executare silita;
· debitorii care detin in proprietate bunuri a caror valoare se incadreaza in limita pragului prevazut la punctul 10.3. din prezenta;
1.81. In acesasta situatie, Organul fiscal va intocmi un proces-verbal de insolvabilitate pe care il va comunica debitorului.  
1.82. Pentru obligatiile fiscale ale debitorilor declarati in stare de insolvabilitate, conducatorul organului de executare silita, dispune scoaterea creantei din evidenta curenta si trecerea ei intr-o evidenta separata, pe baza procesului-verbal de insolvabilitate.
1.83. In cazul debitorilor prevazuti la punctul 16.4. din prezenta, executarea silita se intrerupe, insa organul fiscal are obligatia ca cel putin o data pe an, sa efectueze o investigatie asupra starii acestor contribuabili, care nu constituie acte de executare silita. In situatiile in care se constata ca debitorii au dobandit venituri sau bunuri urmaribile, organele de executare silita iau masurile necesare de trecere din evidenta separata, in evidenta curenta, apoi continuarea procedurilor in vederea executarii silite a acestuia.

[bookmark: _Toc67862972]ACTIUNILE ORGANULUI FISCAL IN CAZUL DESCHIDERII PROCEDURII INSOLVENTEI POTRIVIT LEGII 85/2014
1.84. In cazul in care debitorul se afla in stare de insolventa, organul fiscal solicita inscrierea la masa credala a impozitelor; taxelor; contibutiilor sociale existente in evidenta creantelor fiscale, la data deschiderii procedurii de insolvență/faliment.
1.85. Dispozitiile de mai sus, se aplica si in vederea recuperarii creantelor fiscal de la debitorii aflati in lichidare.
1.86. Cererile organelor fiscale privind inceperea procedurii insolventei sunt scutite de consemnarea unei cautiuni. In situatia in care organul fiscal central detine cel putin 50% din valoarea totala a creantelor, ANAF poate decide desemnarea unui administrator judiciar/lichidator, stabilindu-i acestuia si remuneratia. Administratorul judiciar/ lichidatorul desemnat de catre ANAF, este confirmat de catre judecatorul-sindic in baza art. 45 alin.(1) lit e din Legea 85/2014.
1.87. In dosarele in care organul fiscal detine cel putin 50% din valoarea totala a creantelor, acesta are dreptul sa verifice activitatea administratorului judiciar/ lichidatorului si sa ii solicite prezentarea documentelor referitoare la activitatea desfasurata si onorariile incasate.

